title: Решение на Съвета от 22 ноември 2004 година относно подписването на Рамково споразумение между Европейската общност и Сърбия и Черна гора за общите принципи за участие на Сърбия и Черна гора в програми на Общността

text:
Важна правна забележка

|

32005D0521

Официален вестник n° L 192 , 22/07/2005 стр. 0028 - 0028

		20041122Решение на Съветаот 22 ноември 2004 годинаотносно подписването на Рамково споразумение между Европейската общност и Сърбия и Черна гора за общите принципи за участие на Сърбия и Черна гора в програми на Общността(2005/521/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 13, 71, 80, 95, 127, 137, 149, 150, 151, 152, 153, 157, 166, 175, 280 и 308 във връзка с член 300, параграф 2, първа алинея, второ изречение от него,като взе предвид предложението на Комисията,като има предвид, че:(1) Комисията постигна споразумение от името на Общността относно Рамково споразумение със Сърбия и Черна гора за общите принципи за нейното участие в програми на Общността.(2) При условие че бъде сключено на по-късна дата, Споразумението, парафирано на 4 октомври 2004 г., следва да бъде подписано,РЕШИ:Член единственПри условие, че бъде сключено на по-късна дата, оправомощава председателя на Съвета да посочи лице, упълномощено да подпише от името на Европейската общност Рамковото споразумение между Европейската общност и Сърбия и Черна гора за общите принципи за участие на Сърбия и Черна гора в програми на Общността.Съставено в Брюксел на 22 ноември 2004 година.За СъветаПредседателB. R. Bot--------------------------------------------------


title: 2012/744/ЕС: Решение на Съвета взето по взаимно съгласие с председателя на Комисията от 28 ноември 2012 година за назначаване на нов член на Европейската комисия

text:
               4.12.2012

               BG

               Официален вестник на Европейския съюз

               L 332/21

         РЕШЕНИЕ НА СЪВЕТА
   взето по взаимно съгласие с председателя на Комисията
   от 28 ноември 2012 година
   за назначаване на нов член на Европейската комисия
   (2012/744/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 246, втора алинея от него,
   като взе предвид становището на Европейския парламент (1),
   като има предвид, че:

               (1)

               На 9 февруари 2010 г. Европейският съвет прие Решение 2010/80/ЕС (2) за назначаване на Европейската комисия за периода до 31 октомври 2014 г.

               (2)

               В писмо от 16 октомври 2012 г. председателят на Европейската комисия г-н José Manuel DURÃO BARROSO уведоми Съвета за оставката с незабавно действие на г-н John DALLI като член на Европейската комисия.

               (3)

               В съответствие с член 246, втора алинея от Договора за функционирането на Европейския съюз мястото на член, който е подал оставка, се заема за остатъка от мандата му от нов член със същото гражданство.

               (4)

               Поради това следва да се назначи нов член на Комисията,

         ПРИЕ НАСТОЯЩОТО РЕШЕНИЕ:
   Член 1
   По взаимно съгласие с председателя на Комисията г-н José Manuel DURÃO BARROSO Съветът назначава г-н Tonio BORG за член на Комисията за остатъка от мандата, който изтича на 31 октомври 2014 г.
   Член 2
   Настоящото решение влиза в сила в деня на приемането му.

      Съставено в Брюксел на 28 ноември 2012 година.

            За Съвета

            Председател

         S. ALETRARIS

      (1)  Становище от 21 ноември 2012 г. (все още непубликувано в Официален вестник).

      (2)  ОВ L 38, 11.2.2010 г., стр. 7.


title: 2012/839/ЕС: Решение на Европейската централна банка от 19 декември 2012 година относно временни мерки във връзка с допустимостта на търгуеми дългови инструменти, емитирани или изцяло гарантирани от Република Гърция (ЕЦБ/2012/32)

text:
               29.12.2012

               BG

               Официален вестник на Европейския съюз

               L 359/74

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 19 декември 2012 година
   относно временни мерки във връзка с допустимостта на търгуеми дългови инструменти, емитирани или изцяло гарантирани от Република Гърция
   (ЕЦБ/2012/32)
   (2012/839/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, членове 12.1, 18 и член 34.1, второ тире,
   като взе предвид Насоки ЕЦБ/2011/14 от 20 септември 2011 г. относно инструментите и процедурите на паричната политика на Евросистемата (1), и по-специално раздел 1.6 и раздели 6.3.1, 6.3.2 и 6.4.2 от приложение I към тях,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка Европейската централна банка (ЕЦБ) и националните централни банки на държавите-членки, чиято парична единица е еврото (НЦБ), могат да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения. Критериите за определяне на допустимостта на обезпеченията за целите на операциите по паричната политика на Евросистемата са установени в приложение I към Насоки ЕЦБ/2011/14.

               (2)

               Съгласно раздел 1.6 от приложение I към Насоки ЕЦБ/2011/14 Управителният съвет може по всяко време да променя инструментите, условията, критериите и процедурите за извършването на операциите по паричната политика на Евросистемата. Съгласно раздел 6.3.1 от приложение I към Насоки ЕЦБ/2011/14 Евросистемата си запазва правото да определи дали дадена емисия, емитент, длъжник или гарант изпълняват нейните изисквания за високи стандарти въз основа на всяка информация, която тя счете за относима.

               (3)

               Решение ЕЦБ/2012/3 от 5 март 2012 г. относно допустимостта на търгуеми дългови инструменти, емитирани или изцяло гарантирани от Република Гърция в контекста на предложението на Република Гърция за обмен на дълг (2) временно суспендира минималните изисквания за праговете за кредитно качество на Евросистемата, които се прилагат по отношение на търгуеми дългови инструменти, емитирани или изцяло гарантирани от Република Гърция, обявявайки ги за допустими за времетраенето на подобрението на обезпечения, предоставяни от Република Гърция на НЦБ. При прекратяване на подобрението на обезпечения, при положение че адекватността на обезпеченията на търгуеми дългови инструменти, емитирани или изцяло гарантирани от Република Гърция, не беше осигурена към определения момент, Управителният съвет прие Решение ЕЦБ/2012/14 (3) за отмяна на Решение ЕЦБ/2012/3 в сила от 25 юли 2012 г., в резултат на което тези инструменти станаха недопустими.

               (4)

               Понастоящем Управителният съвет взе предвид положителната оценка на Еврогрупата за пакета от мерки на политиката за първия преглед на втората програма за икономически корекции за Гърция.

               (5)

               Управителният съвет счита, че този пакет от мерки на политиката е подходящ, за да имат търгуемите дългови инструменти, емитирани или изцяло гарантирани от Република Гърция, стандарт за качество, който е достатъчен, за да гарантира тяхната допустимост като обезпечение за операции по паричната политика на Евросистемата, независимо от външните кредитни оценки.

               (6)

               Поради това Управителният съвет взе решение да възобнови допустимостта на търгуеми дългови инструменти, емитирани или изцяло гарантирани от Република Гърция, за операции по паричната политика на Евросистемата, като спрямо такива инструменти се прилагат специални допустими отклонения, различни от тези, предвидени в раздел 6.4.2 от приложение I към Насоки ЕЦБ/2011/14.

               (7)

               Настоящата извънредна мярка ще се прилага временно, докато Управителният съвет счете, че може да бъде възобновено нормалното прилагане на рамката на Евросистемата за критериите за допустимост и контрол на риска за операциите по паричната политика,

         ПРИЕ НАСТОЯЩОТО РЕШЕНИЕ:
   Член 1
   Суспендиране на определени разпоредби от Насоки ЕЦБ/2011/14 и допустимост на търгуеми дългови инструменти, емитирани или изцяло гарантирани от Република Гърция
   1.   Минималните изисквания за кредитно качество на Евросистемата, посочени в рамковите правила за кредитна оценка на Евросистемата за някои търгуеми активи в раздел 6.3.2 от приложение I към Насоки ЕЦБ/2011/14, се суспендират по отношение на търгуеми дългови инструменти, емитирани или изцяло гарантирани от Република Гърция.
   2.   Търгуемите дългови инструменти, емитирани или изцяло гарантирани от Република Гърция, са допустимо обезпечение за целите на операциите по паричната политика на Евросистемата, като се прилагат специалните допустими отклонения, изложени в приложението към настоящото решение.
   3.   В случай на несъответствие между настоящото решение и Насоки ЕЦБ/2011/14, настоящото решение има предимство.
   Член 2
   Влизане в сила
   Настоящото решение влиза в сила на 21 декември 2012 г.

      Съставено във Франкфурт на Майн на 19 декември 2012 година.

            Председател на ЕЦБ

         Mario DRAGHI

      (1)  ОВ L 331, 14.12.2011 г., стр. 1.

      (2)  ОВ L 77, 16.3.2012 г., стр. 19.

      (3)  ОВ L 199, 26.7.2012 г., стр. 26.

      ПРИЛОЖЕНИЕ

         Таблица за допустимите отклонения, които се прилагат спрямо търгуеми дългови инструменти, емитирани или изцяло гарантирани от Република Гърция

                     Гръцки държавни облигации (ГДО)

                     Падежен клас

                     Допустими отклонения за фиксирани купони и купони с плаващ лихвен процент

                     Допустими отклонения за нулев купон

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Държавно гарантирани банкови облигации (ДГБО) и държавно гарантирани нефинансови корпоративни облигации

                     Падежен клас

                     Допустими отклонения за фиксирани купони и купони с плаващ лихвен процент

                     Допустими отклонения за нулев купон

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,5

                     7-10

                  67,0

                  72,5

                     > 10

                  67,5

                  81,0


               12.8.2016

               BG

               Официален вестник на Европейския съюз

               C 294/39

         P8_TA(2014)0073
   Избиране на омбудсмана
   Решение на Европейския парламент от 16 декември 2014 г. за избиране на Европейския омбудсман (2014/2092(INS))
   (2016/C 294/10)

      Европейският парламент,

               —

               като взе предвид Договора за функционирането на Европейския съюз и по специално член 24, трета алинея и член 228 от него,

               —

               като взе предвид Договора за създаване на Европейската общност за атомна енергия, и по-специално член 106а от него,

               —

               като взе предвид своето Решение 94/262/ЕОВС, ЕС, Евратом от 9 март 1994 г. относно правилата и общите условия за изпълнението на функциите на омбудсмана (1),

               —

               като взе предвид член 219 от своя правилник,

               —

               като взе предвид поканата за подаване на заявления (2),

               —

               като взе предвид гласуването си от 16 декември 2014 г.,

               1.

               Избира Емили О'Райли да изпълнява функциите на Европейски омбудсман до края на парламентарния мандат;

               2.

               Призовава Емили О'Райли да положи клетва пред Съда;

               3.

               Възлага на своя председател публикуването на приложеното решение в Официалния вестник на Европейския съюз;

               4.

               Възлага на своя председател да предаде настоящото решение на Съвета, Комисията и Съда.

      (1)  ОВ L 113, 4.5.1994 г., стр. 15.

      (2)  ОВ C 293, 2.9.2014 г., стр. 13.

      ПРИЛОЖЕНИЕ
      РЕШЕНИЕ НА ЕВРОПЕЙСКИЯ ПАРЛАМЕНТ
      от 16 декември 2014 г.
      за избиране на Европейски омбудсман

         (Текстът на това приложение не е възпроизведен тук, тъй като той съответства на окончателния акт, Решение 2014/949/EС, Евратом.)


title: 2012/773/ЕС: Решение на Съвета от 6 декември 2012 година относно позицията, която да бъде взета от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна, по отношение на приемането на разпоредби относно координацията на системите за социална сигурност

text:
               13.12.2012

               BG

               Официален вестник на Европейския съюз

               L 340/1

         РЕШЕНИЕ НА СЪВЕТА
   от 6 декември 2012 година
   относно позицията, която да бъде взета от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна, по отношение на приемането на разпоредби относно координацията на системите за социална сигурност
   (2012/773/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 2, буква б) във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Член 48 от Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна (1) („Споразумението“), предвижда, че Съветът за стабилизиране и асоцииране с решение установява разпоредбите за прилагане на принципите, изложени в посочения член.

               (2)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави-членки не участват в приемането на настоящото решение и не са обвързани от него, нито от неговото прилагане.

               (3)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.

               (4)

               Целесъобразно е да бъде определена позицията, която да бъде взета от името на Съвета в рамките на Съвета за стабилизиране и асоцииране по отношение на приемането на разпоредбите относно координацията на системите за социална сигурност.

               (5)

               Следователно позицията на Съюза в рамките на Съвета за стабилизиране и асоцииране следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от името на Европейския съюз в рамките на Съвета за стабилизиране и асоцииране, създаден със Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна („Споразумението“), по отношение на приемането на разпоредби относно координацията на системите за социална сигурност, се основава на проекта за решение на Съвета за стабилизиране и асоцииране, приложен към настоящото решение.
   Незначителните промени в посочения проект за решение могат да бъдат договорени от представителите на Съюза в Съвета за стабилизиране и асоцииране, без да е необходимо приемането на допълнително решение на Съвета.
   Член 2
   Настоящото решение влиза в сила в деня на приемането му.

      Съставено в Брюксел на 6 декември 2012 година.

            За Съвета

            Председател

         S. CHARALAMBOUS

      (1)  ОВ L 107, 28.4.2009 г., стр. 166.

      ПРОЕКТ ЗА
      РЕШЕНИЕ № .../… НА СЪВЕТА ЗА СТАБИЛИЗИРАНЕ И АСОЦИИРАНЕ ЕС — АЛБАНИЯ
      от …
      по отношение на приемането на разпоредби относно координацията на системите за социална сигурност
      СЪВЕТЪТ ЗА СТАБИЛИЗИРАНЕ И АСОЦИИРАНЕ,
      като взе предвид Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна (1), и по-специално член 48 от него,
      като има предвид, че:

                  (1)

                  Член 48 от Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна („Споразумението“), предвижда координация на системите за социална сигурност на Албания и на държавите-членки и постановява принципите на тази координация.

                  (2)

                  Член 48 от Споразумението предвижда, че Съветът за стабилизиране и асоцииране приема решение за целите на прилагането на принципите, изложени в посочения член.

                  (3)

                  По отношение на прилагането на принципа за недискриминация с настоящото решение не следва да се предоставят допълнителни права, произтичащи от определени факти или събития, настъпващи на територията на другата договаряща се страна, когато подобни факти или събития не са взети предвид в законодателството на първата договаряща се страна, освен правото за прехвърляне на някои обезщетения.

                  (4)

                  При изпълнението на настоящото решение правото на работниците на семейни обезщетения следва да се подчинява на условието членовете на техните семейства да пребивават законно с тези работници в държавата-членка, в която работниците са наети на работа. Когато членовете на техните семейства пребивават законно в друга държава-членка, се прилага Регламент (ЕС) № 1231/2010 на Европейския парламент и на Съвета от 24 ноември 2010 г. за разширяване обхвата на Регламент (ЕО) № 883/2004 и на Регламент (ЕО) № 987/2009 по отношение на гражданите на трети държави, които все още не са обхванати от тези регламенти единствено на основание тяхното гражданство (2). Настоящото решение не следва да дава право на семейни обезщетения по отношение на членове на семейството на работник, който пребивава в държава, различна от държава-членка, например Албания.

                  (5)

                  Регламент (ЕС) № 1231/2010 разширява обхвата на разпоредбите на Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социално осигуряване (3) и на Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (4) по отношение на гражданите на трети държави, които все още не попадат в обхвата на тези разпоредби единствено на основание тяхното гражданство. В Регламент (ЕС) № 1231/2010 вече е застъпен принципът за сумиране на натрупаните от албанските работници в различните държави-членки осигурителни периоди по отношение на правото на придобиване на определени обезщетения, посочени в член 48, параграф 1, първо тире от Споразумението.

                  (6)

                  Може да се наложи да бъдат постановени специални разпоредби, които да съответстват на специфичните особености на законодателството на Албания, за да се улесни прилагането на правилата за координация.

                  (7)

                  За да се гарантира гладкото протичане на координацията на системите за социална сигурност на държавите-членки и Албания, е необходимо да се предвидят специални разпоредби относно сътрудничеството между държавите-членки и Албания, както и между съответното лице и институцията на компетентната държава.

                  (8)

                  Следва да се приемат преходни разпоредби, за да се защитят лицата, обхванати от настоящото решение, и да се гарантира, че те не губят права в резултат на влизането му в сила,

            ПРИЕ НАСТОЯЩОТО РЕШЕНИЕ:
      ЧАСТ I

         ОБЩИ РАЗПОРЕДБИ

      Член 1
      Определения
      1.   За целите на настоящото решение:

                  а)

                  „споразумение“ означава Споразумението за стабилизиране и асоцииране между Европейските общности и техните държави-членки, от една страна, и Република Албания, от друга страна;

                  б)

                  „регламент“ означава Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност, приложим в държавите — членки на Европейския съюз;

                  в)

                  „регламент за прилагане“ означава Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност;

                  г)

                  „държава-членка“ означава държава — членка на Европейския съюз;

                  д)

                  „работник“ означава:

                              i)

                              за целите на законодателството на държавите-членки — лице, което осъществява дейност като заето лице по смисъла на член 1, буква а) от регламента;

                              ii)

                              за целите на законодателството на Албания — лице, което осъществява дейност като заето лице по смисъла на това законодателство;

                  е)

                  „член на семейството“ означава:

                              i)

                              за целите на законодателството на държава-членка — член на семейството по смисъла на член 1, буква и) от регламента;

                              ii)

                              за целите на законодателството на Албания — член на семейството по смисъла на това законодателство;

                  ж)

                  „законодателство“ означава:

                              i)

                              по отношение на държавите-членки — законодателство по смисъла на член 1, буква л) от регламента, което се прилага за обезщетенията, попадащи в обхвата на настоящото решение;

                              ii)

                              по отношение на Албания — законодателството, приложимо в Албания, по отношение на обезщетенията, попадащи в обхвата на настоящото решение;

                  з)

                  „обезщетения“ означава:

                              —

                              пенсии за старост,

                              —

                              пенсии за преживели лица,

                              —

                              пенсии при трудова злополука и професионална болест,

                              —

                              пенсии за инвалидност, свързани с трудова злополука и професионална болест,

                              —

                              семейни надбавки;

                  и)

                  „прехвърляеми обезщетения“ означава:

                              i)

                              по отношение на държавите-членки:

                                          —

                                          пенсии за старост,

                                          —

                                          пенсии за преживели лица,

                                          —

                                          пенсии при трудова злополука и професионална болест,

                                          —

                                          пенсии за инвалидност, свързани с трудова злополука и професионална болест,

                                    по смисъла на регламента, с изключение на специалните парични обезщетения, независещи от вноски, изброени в приложение Х към регламента;

                              ii)

                              по отношение на Албания — съответните обезщетения, предоставяни по законодателството на Албания, с изключение на специалните парични обезщетения, независещи от вноски, посочени в приложение I към настоящото решение.

            2.   Другите понятия, използвани в настоящото решение, са със значението, определено им:

                  а)

                  по отношение на държавите-членки — в регламента и регламента за прилагане;

                  б)

                  по отношение на Албания — в съответното законодателство, приложимо в Албания.

            Член 2
      Обхванати лица
      Настоящото решение се прилага за:

                  а)

                  работниците, които са граждани на Албания и които са или са били законно наети на работа на територията на държава-членка и за които се прилага или е било прилагано законодателството на Албания, и за преживелите ги лица;

                  б)

                  членовете на семействата на работниците, посочени в буква а), при условие че тези членове на семейството пребивават или са пребивавали законно при съответния работник, докато работникът е нает на работа в държава-членка;

                  в)

                  работниците, които са граждани на държава-членка и които са или са били законно наети на работа на територията на Албания и за които се прилага или е било прилагано законодателството на Албания, и за преживелите ги лица; както и

                  г)

                  членовете на семействата на работниците, посочени в буква в), при условие че тези членове на семейството пребивават или са пребивавали законно при съответния работник, докато работникът е нает на работа в Албания.

            Член 3
      Равно третиране
      1.   Работници, които са албански граждани и са законно наети на работа в държава-членка, и членовете на техните семейства, които законно пребивават при тях, имат право — по отношение на обезщетенията по смисъла на член 1, параграф 1, буква з) — да бъдат третирани без каквато и да било дискриминация на основата на гражданството им спрямо лица, които са граждани на държавата-членка, в която са наети на работа съответните работници.
      2.   Работниците, които са граждани на държава-членка и са законно наети на работа в Албания, и членове на техните семейства, които законно пребивават при тях, имат право — по отношение на обезщетенията по смисъла на член 1, параграф 1, буква з) — да бъдат третирани без каквато и да било дискриминация на основата на гражданството им спрямо албанските граждани.
      ЧАСТ II

         ОТНОШЕНИЯ МЕЖДУ ДЪРЖАВИТЕ-ЧЛЕНКИ И АЛБАНИЯ

      Член 4
      Отпадане на правилата за пребиваване
      1.   Прехвърляемите обезщетения по смисъла на член 1, параграф 1, буква и), на които имат право посочените в член 2, букви а) и в) лица, не подлежат на каквото и да било намаляване, изменение, спиране, оттегляне или конфискация на основание, че бенефициерът пребивава:

                  i)

                  за целите на обезщетенията по законодателството на държава-членка — на територията на Албания; или

                  ii)

                  за целите на обезщетенията по законодателството на Албания — на територията на държава-членка.

            2.   Членовете на семейството на работник, както е посочено в член 2, буква б), имат право на прехвърляеми обезщетения по смисъла на член 1, параграф 1, буква и), подточка i) по същия начин като членовете на семейството на работник, който е гражданин на съответната държава-членка, когато тези членове на семейството пребивават в рамките на територията на Албания.
      3.   Членовете на семейството на работник, както е посочено в член 2, буква г), имат право на прехвърляеми обезщетения по смисъла на член 1, параграф 1, буква и), подточка ii) по същия начин като членовете на семейството на работник, който е гражданин на Албания, когато тези членове на семейството пребивават на територията на държава-членка.
      ЧАСТ III

         ДРУГИ РАЗПОРЕДБИ

      Член 5
      Сътрудничество
      1.   Държавите-членки и Албания взаимно си съобщават цялата информация във връзка с промени в техните законодателства, които могат да засегнат изпълнението на настоящото решение.
      2.   За целите на настоящото решение органите и институциите на държавите-членки и на Албания си предоставят взаимно помощ и действат така, сякаш прилагат своето собствено законодателство. Административната помощ, предоставяна от посочените органи и институции, по правило е безвъзмездна. Въпреки това, компетентните органи на държавите-членки и на Албания могат да се споразумеят за възстановяване на някои разходи.
      3.   Органите и институциите на държавите-членки и на Албания могат — за целите на настоящото решение, да контактуват пряко помежду си, както и с участващите лица или техните представители.
      4.   Институциите и лицата, попадащи в обхвата на настоящото решение, са длъжни взаимно да си предоставят информация и да си сътрудничат с оглед гарантиране на правилното изпълнение на настоящото решение.
      5.   Лицата, обхванати от настоящото решение информират институциите на компетентната държава-членка или на Албания, когато последната е компетентната държава, и тези на държавата-членка по пребиваване или на Албания, когато последната е държавата на пребиваване, колкото е възможно по-скоро за всяка промяна в тяхното лично или семейно положение, която засяга тяхното право на обезщетения по настоящото решение.
      6.   Неспазването на задължението за предоставяне на информация, посочено в параграф 5, може да доведе до прилагането на пропорционални мерки в съответствие с националното право. Независимо от това тези мерки трябва да са равностойни на мерките, които се прилагат в подобни ситуации съгласно националното право и те не трябва да правят практически невъзможно или прекомерно трудно за заявителите да упражняват предоставените им съгласно настоящото решение права.
      7.   Държавите-членки и Албания могат да предвидят национални разпоредби, с които се определят условия за проверка на правото на обезщетения, за да се отчете фактът, че бенефициерите имат престой или пребивават извън територията на държавата, в която се намира институцията длъжник. Тези разпоредби трябва да бъдат пропорционални, прилагат се без дискриминация на основата на гражданство и в съответствие с принципите, изложени в настоящото решение. Тези разпоредби се съобщават на Съвета за стабилизиране и асоцииране.
      Член 6
      Административни проверки и медицински прегледи
      1.   Настоящият член се прилага за лицата, посочени в член 2 и получаващи прехвърляеми обезщетения, по смисъла на член 1, параграф 1, буква и), както и за институциите, които отговарят за изпълнението на настоящото решение.
      2.   Когато лице, което получава обезщетения или претендира за такива, или член на семейството на това лице, има престой или пребивава на територията на държава-членка, а институцията длъжник се намира в Албания, или има престой или пребивава на територията на Албания, а институцията длъжник е в държава-членка, медицинският преглед се извършва по искане на институцията длъжник от институцията по мястото на престой или пребиваване на бенефициера в съответствие с процедурите, определени в законодателството, прилагано от тази институция.
      Институцията длъжник информира институцията по мястото на престой или пребиваване за всякакви специални изисквания, които евентуално трябва да се изпълнят, и за това какво трябва да се включи в медицинския преглед.
      Институцията по мястото на престой или пребиваване препраща доклад до институцията длъжник, която е поискала медицинския преглед.
      Институцията длъжник си запазва правото да изиска бенефициерът да бъде прегледан от лекар по неин избор на територията, на която има престой или пребивава лицето, което получава обезщетения или претендира за такива, или в държавата, в която се намира институцията длъжник. От бенефициера обаче може да бъде поискано да се завърне в държавата на институцията длъжник само ако е в състояние да извърши това пътуване, без то да навреди на здравето му, и ако разходите за пътуване и настаняване се поемат от институцията длъжник.
      3.   Когато лице, което получава обезщетения или претендира за такива, или член на семейството на това лице, има престой или пребивава на територията на държава-членка, а институцията длъжник се намира в Албания, или има престой или пребивава на територията на Албания, а институцията длъжник е в държава-членка, административната проверка се извършва, по искане на институцията длъжник, от институцията по мястото на престой или пребиваване на бенефициера.
      Институцията по мястото на престой или пребиваване изпраща доклад до институцията длъжник, която е поискала административната проверка.
      Институцията длъжник си запазва правото да поиска положението на бенефициера да бъде проверено от специалист по неин избор. От бенефициера обаче може да бъде поискано да се завърне в държавата на институцията длъжник само ако е в състояние да извърши това пътуване, без то да навреди на здравето му, и ако разходите за пътуване и настаняване се поемат от институцията длъжник.
      4.   Една или няколко държави-членки и Албания могат да се споразумеят за други административни разпоредби, при условие че уведомят за това Съвета за стабилизиране и асоцииране.
      5.   По изключение от принципа за безвъзмездна административна взаимопомощ по член 5, параграф 2 от настоящото решение действителният размер на разходите за проверките, посочени в параграфи 2—3 от настоящия член, се възстановява на институцията, към която е било отправено искане да ги извърши, от институцията длъжник, поискала проверките.
      Член 7
      Прилагане на член 126 от Споразумението
      Член 126 от Споразумението се прилага, в случай че една от страните счита, че другата страна не е спазила задълженията, определени в членове 5 и 6.
      Член 8
      Специални разпоредби за прилагане на законодателството на Албания
      Съветът за стабилизиране и асоцииране може, ако е необходимо, да определи в приложение II към настоящото решение специални разпоредби за прилагането на законодателството на Албания.
      Член 9
      Административни процедури, съдържащи се в съществуващи двустранни споразумения
      Административните процедури, съдържащи се в съществуващи двустранни споразумения между държави-членки и Албания, могат да продължат да се прилагат, при условие че тези процедури нямат неблагоприятно отражение върху установените с настоящото решение права или задължения на засегнатите лица.
      Член 10
      Споразумения, допълващи административните процедури за изпълнение на настоящото решение
      Една или няколко държави-членки и Албания могат да сключват споразумения, чиято цел е да допълват административните процедури за изпълнение на настоящото решение, особено по отношение на предотвратяването на измами и грешки и борбата с тях.
      ЧАСТ IV

         ПРЕХОДНИ И ЗАКЛЮЧИТЕЛНИ РАЗПОРЕДБИ

      Член 11
      Преходни разпоредби
      1.   Права съгласно настоящото решение не се придобиват за периода преди датата на влизането му в сила.
      2.   При спазване на разпоредбите на параграф 1 право по настоящото решение се придобива, дори когато то се отнася до осигурителен случай, настъпил преди датата на влизането му в сила.
      3.   Всяко обезщетение, което не е било предоставено или е било спряно на основание гражданство или място на пребиваване на съответното лице, по искане на това лице се предоставя или възобновява, считано от датата на влизането в сила на настоящото решение, при условие че правата, въз основа на които преди това са били предоставяни обезщетения, не са породили основание за изплащане на еднократна парична сума.
      4.   Ако посоченото в параграф 3 искане се подаде в срок две години от датата на влизане в сила на настоящото решение, придобитите съгласно настоящото решение права пораждат действие от посочената дата и не може да има позоваване на разпоредбите на законодателството на която и да е държава-членка или на Албания относно лишаване от права или погасяването им по давност срещу съответните лица.
      5.   Ако искането, посочено в параграф 3, е подадено след изтичането на двугодишния срок, посочен в параграф 4, правата, от които лицето не е било лишено или които не са погасени по давност, се считат за възникнали от датата на подаване на искането, при спазване на всякакви по-благоприятни разпоредби на законодателството на която и да е държава-членка или на Албания.
      Член 12
      Приложения към настоящото решение
      1.   Приложенията към настоящото решение са неразделна част от него.
      2.   По искане на Албания или на Европейския съюз приложенията могат да бъдат изменени с решение на Съвета за стабилизиране и асоцииране.
      Член 13
      Влизане в сила
      Настоящото решение влиза в сила в деня след публикуването му в Официален вестник на Европейския съюз.

         Съставено в … на ….

               За Съвета за стабилизиране и асоцииране

               Председател

         (1)  ОВ L 107, 28.4.2009 г., стр. 166.

         (2)  ОВ L 344, 29.12.2010 г., стр. 1.

         (3)  ОВ L 166, 30.4.2004 г., стр. 1.

         (4)  ОВ L 284, 30.10.2009 г., стр. 1.

         ПРИЛОЖЕНИЕ I

            СПИСЪК НА АЛБАНСКИТЕ СПЕЦИАЛНИ ПАРИЧНИ ОБЕЗЩЕТЕНИЯ, НЕЗАВИСЕЩИ ОТ ВНОСКИ

         ПРИЛОЖЕНИЕ II

            СПЕЦИАЛНИ РАЗПОРЕДБИ ЗА ПРИЛАГАНЕ НА ЗАКОНОДАТЕЛСТВОТО НА АЛБАНИЯ


title: Решение (ЕС) 2017/985 на Съвета от 8 август 2016 година за отправяне на предизвестие към Португалия за предприемане на мерки за намаляването на дефицита, преценено за необходимо с цел справяне със ситуацията на прекомерен дефицит

text:
               10.6.2017

               BG

               Официален вестник на Европейския съюз

               L 148/42

         РЕШЕНИЕ (ЕС) 2017/985 НА СЪВЕТА
   от 8 август 2016 година
   за отправяне на предизвестие към Португалия за предприемане на мерки за намаляването на дефицита, преценено за необходимо с цел справяне със ситуацията на прекомерен дефицит
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 126, параграф 9 от него,
   като взе предвид препоръката на Европейската комисия,
   като има предвид, че:

               (1)

               Съгласно член 126 от Договора за функционирането на Европейския съюз (ДФЕС) държавите членки трябва да избягват прекомерния държавен дефицит.

               (2)

               Пактът за стабилност и растеж се основава на целта за осигуряване на стабилни публични финанси като средство за укрепване на предпоставките за ценова стабилност и висок устойчив растеж, водещ до създаване на трудова заетост. Пактът за стабилност и растеж включва Регламент (ЕО) № 1467/97 на Съвета (1), който беше приет с цел да се насърчи своевременното коригиране на прекомерните бюджетни дефицити.

               (3)

               На 2 декември 2009 г. Съветът реши, в съответствие с член 126, параграф 6 ДФЕС, че в Португалия е налице прекомерен дефицит, и в съответствие с член 126, параграф 7 ДФЕС и член 3 от Регламент (ЕО) № 1467/97 отправи препоръка за коригиране на този прекомерен дефицит най-късно до 2013 г. След като португалските органи поискаха финансова помощ от Съюза, държавите членки, чиято валута е еврото, и Международния валутен фонд (МВФ), Съветът предостави финансова помощ на Португалия (2). Меморандумът за разбирателство относно специфичните условия на икономическата политика (Меморандум за разбирателство) между Комисията и португалските органи беше подписан на 17 май 2011 г. Оттогава Съветът отправи две нови препоръки към Португалия (на 9 октомври 2012 г. и 21 юни 2013 г.) въз основа на член 126, параграф 7 ДФЕС, с които бе удължен срокът за коригиране на прекомерния дефицит съответно до 2014 и 2015 г. И в двете препоръки Съветът счете, че Португалия е предприела ефективни действия, но са настъпили неочаквани неблагоприятни икономически събития със значими отрицателни последици за държавните финанси (3).

               (4)

               Съгласно член 126, параграф 8 ДФЕС на 12 юли 2016 г. Съветът реши, че Португалия не е предприела ефективни действия в отговор на препоръката на Съвета от 21 юни 2013 г.

               (5)

               Ако актуалните данни, събрани на основание Регламент (ЕО) № 479/2009, показват, че прекомерният дефицит не е бил коригиран от участваща държава членка в срока, определен в отправена в съответствие с член 126, параграф 7 ДФЕС препоръка, Съветът трябва да вземе незабавно решение съгласно член 126, параграф 9 ДФЕС.

               (6)

               Прогнозата на Комисията от пролетта на 2016 г. предвижда умерено възстановяване на португалската икономика. През 2016 г. се очаква реалният БВП да нарасне с 1,5 %, със същия темп като през 2015 г., което ще се дължи предимно на наличието на вътрешно търсене при все още високи макроикономически дисбаланси. През 2016 г. се очаква частното потребление да загуби набраната инерция поради по-високите косвени данъци, както и леко възстановяване на инфлацията на цените на енергията. Не се очаква силният скок при потреблението на трайни потребителски стоки през първата половина на 2015 г. да се запази в средносрочен план, тъй като се очаква все още високите равнища на безработицата и на дълга да продължат да стимулират повишаването на спестяванията на домакинствата. Бизнес инвестициите вече се забавиха значително през втората половина на 2015 г. и не се очаква скоро да възобновят предишния си растеж въпреки относително високата степен на използване на капацитета. Очаква се общите инвестиции да се увеличат през 2017 г., подпомагани от структурните фондове на ЕС и от подобряването на условията за финансиране. Според прогнозите износът ще нарасне в съответствие с външното търсене, но при все това се очаква вносът да превиши износа. В резултат на това се очаква приносът на нетната търговия към растежа на БВП да остане леко отрицателен, макар и в значително по-малка степен в сравнение с 2015 г. Очаква се инфлацията според ХИПЦ да нарасне на 0,7 % през 2016 г., главно благодарение на по-високите косвени данъци. Докато неблагоприятните рискове за перспективата са се увеличили след публикуването на пролетната прогноза, данните за първото тримесечие на 2016 г. и предварителната информация за второто тримесечие като цяло потвърждават прогнозата за перспективата за останалата част от годината.

               (7)

            Според прогнозата на Комисията от пролетта на 2016 г. се очаква през 2016 г. бюджетният дефицит да намалее на 2,7 % от БВП. Бюджетът за 2016 г., който влезе в сила на 31 март 2016 г., е насочен към постигането на дефицит от 2,2 % от БВП, което бе потвърдено в Програмата за стабилност за 2016 г. Разликата между целта на правителството и прогнозата на Комисията се дължи на по-слабо оптимистичния макроикономически сценарий на Комисията, който води до по-ниски данъчни приходи и по-високи социални разходи, както и на по-консервативната оценка от страна на Комисията на резултатите от някои мерки за консолидация, по-специално що се отнася до планираните икономии в областта на междинното потребление и други текущи разходи. Според прогнозата на Комисията от пролетта на 2016 г. се очаква през 2017 г. бюджетният дефицит да намалее още — на 2,3 % от БВП. Планираното подобрение е до голяма степен свързано с подобряваща дефицита еднократна операция, свързана с очакваното възстановяване на средства по банковата гаранция на Banco Privado Português (BPP) на стойност около
                   % от БВП. След отчитане на това еднократно въздействие върху бюджета се очаква дефицитът да достигне 2,6 % от БВП през 2017 г. Въз основа на оценката на Комисията на резултатите от мерките, предвидени в бюджета за 2016 г. и в Програмата за стабилност за 2016 г., се очаква структурният дефицит да се влоши с
                   % от БВП годишно през 2016 и 2017 г. според прогнозата на Комисията от пролетта на 2016 г.

               (8)

               Съотношението на брутния държавен дълг към БВП до голяма степен се стабилизира през периода 2013—2015 г., като достигна 129,2 % през 2013 г., 130,2 % през 2014 г. и 129,0 % през 2015 г. Като се вземат предвид значителните намаляващи дълга корекции наличности-потоци през 2016 г. и продължителните първични излишъци, според прогнозата на Комисията от пролетта на 2016 г. съотношението на дълга към БВП ще намалее на 126 % през 2016 г. и впоследствие на 124,5 % през 2017 г. Не изглежда Португалия да е изправена пред значителни рискове от фискална нестабилност в краткосрочен план, въпреки че не се изключва появата на краткосрочни предизвикателства (произтичащи от брутния и нетния държавен дълг, брутните потребности от финансиране, нетната международна инвестиционна позиция, както и равнището и промяната в дела на необслужваните заеми или общите капиталови нужди в банковата система). В средносрочен план обаче рисковете изглеждат значителни поради големия размер на дълга и високата чувствителност на съотношението на дълга към БВП към евентуални резки повишения на лихвените проценти и сътресения, свързани с отрицателен номинален растеж. В дългосрочен план, при условие че се запазят подходящи структурни първични салда, свързаните с устойчивостта рискове изглеждат ниски поради проведените в миналото пенсионни реформи.

               (9)

               В рамките на предприетите в бюджета за 2016 г. мерки на фискалната политика бюджетният дефицит ще бъде под 3 % от БВП през 2016 г. Прогнозата на Комисията от пролетта на 2016 г. обаче сочи, че предпазният марж срещу превишаването на референтната стойност по Договора е малък. В условията на голяма несигурност на икономическата и бюджетната конюнктура бюджетните цели, препоръчани за годината за извършване на корекцията, следва да се формулират така, че стойността им да бъде по-ниска от референтната стойност съгласно Договора, която е 3 % от БВП, с цел да се гарантира трайна корекция на прекомерния дефицит в определения срок.

               (10)

               В съответствие с член 5 от Регламент (ЕО) № 1467/97 в решението си за отправяне на предизвестие за предприемане на мерки за намаляване на дефицита в съответствие с член 126, параграф 9 ДФЕС Съветът изисква държавата членка да постигне годишни бюджетни цели, които на основата на прогнозата, залегнала в основата на предизвестието, са съобразени с минимално годишно подобрение от поне 0,5 % от БВП като референтна стойност, в своя циклично изгладен баланс, от който са изключени еднократните и временните мерки. Тъй като решението е прието през втората половина на годината и като се вземат предвид настоящите оценки на Комисията от пролетната прогноза, запазването на структурното салдо би било обосновано за 2016 г., за да се осигури достатъчен предпазен марж за постигане на трайно коригиране на прекомерния дефицит.

               (11)

               Поради тази причина в контекста на една надеждна и трайна процедура за корекция Португалия трябва да постигне през 2016 г. бюджетен дефицит в размер на 2,5 % от БВП, който съответства на запазването на структурното салдо от 2015 г. Тези бюджетни цели са съобразени с необходимостта да се компенсират вторичните ефекти от фискалната консолидация върху публичните финанси чрез въздействието ѝ върху икономиката като цяло.

               (12)

               Целевият дефицит, залегнал в предложената процедура за корекция, не включва евентуалното пряко влияние върху бюджета на потенциални мерки в подкрепа на банките през втората половина на 2016 г. Това се дължи на факта, че е налице голяма несигурност по отношение на ефективното прилагане и статистическото отчитане на тези мерки, а оттам и тяхното евентуално въздействие върху дефицита и дълга. Всички възможни мерки за подкрепа на банковия сектор следва да бъдат насочени към ограничаване на въздействието върху бюджета до минимум, за да се гарантира устойчивост на дълга.

               (13)

               Смята се, че за постигането на бюджетните цели, залегнали в предложената процедура за корекция, са необходими допълнителни мерки за консолидация с очаквано въздействие в размер на 0,25 % от БВП през 2016 г. заради структурното влошаване, предвидено в прогнозата на Комисията от пролетта на 2016 г. По-специално Португалия трябва да изпълни заложените в бюджета за 2016 г. мерки и да приложи механизма за контрол на разходите при възлагането на поръчки за стоки и услуги, който понастоящем е подчертан в Програмата за стабилност за 2016 г. Тези икономии ще трябва да бъдат допълнени с други мерки от структурен характер, които биха могли да се съсредоточат върху приходната страна на бюджета с цел повишаване на приходите от косвени данъци чрез разширяване на данъчната основа и намаляване на данъчните разходи. Това би могло да бъде постигнато чрез адаптиране на все още широкото използване на намалени ставки на ДДС.

               (14)

               Освен това Португалия следва да засили структурните реформи с цел увеличаване на конкурентоспособността и дългосрочния устойчив растеж в съответствие с препоръките, които Съветът отправи към страната в рамките на Европейския семестър, и по-специално препоръките, свързани с коригирането на прекомерните ѝ макроикономически дисбаланси. По-конкретно необходими са допълнителни фискални и структурни мерки за постигането на по-голяма устойчивост на публичните финанси на Португалия. Навременното и строго прилагане на преразгледания Закон за бюджетната рамка и на Закона за контрол на поетите задължения, както и допълнителното подобряване на събираемостта на приходите и контрола на разходите могат значително да допринесат за постигането на добра фискална позиция и нейното запазване. Португалия следва да представи ясен график и да предприеме действия за пълното изчистване на просрочените задължения, да повиши ефикасността на системата на здравеопазването, да направи така, че пенсионната система да разчита в по-малка степен на бюджетни трансфери, както и да реализира бюджетни икономии при преструктурирането на държавни предприятия.

               (15)

               Съгласно член 126, параграф 9 ДФЕС Съветът може, като част от своето решение да отправи предизвестие съгласно посочената разпоредба, да поиска от съответната държава членка да представя доклади за усилието за структурна корекция в съответствие с конкретен график. Съгласно член 5, параграф 1а от Регламент (ЕО) № 1467/97 докладът на държавата членка следва да съдържа целите за държавните разходи и приходи и мерките на фискалната политика по отношение както на разходната, така и на приходната част на бюджета, както и информация относно предприетите действия в областта на политиката в отговор на конкретните препоръки на Съвета. За да се улесни наблюдението за спазването на сроковете за изпълнение на препоръките, съдържащи се в настоящото решение, и на срока за коригиране на прекомерния дефицит, Португалия следва да представи такъв доклад до 15 октомври 2016 г. заедно с проекта си на бюджетен план за 2017 г.

               (16)

               В същия срок — до 15 октомври 2016 г., Португалия следва да представи и програма за икономическо партньорство в съответствие с член 9, параграф 1 и член 17, параграф 2 от Регламент (ЕС) № 473/2013 на Европейския парламент и на Съвета (4). В програмата за икономическо партньорство следва да бъдат описани мерките на политиката и структурните реформи, които са необходими за ефективно и трайно коригиране на прекомерния дефицит — като доразвиване на националната програма за реформи и на Програмата за стабилност, и изцяло да се вземат предвид препоръките на Съвета във връзка с прилагането на интегрираните насоки за икономическите политики и политиките за заетостта.

               (17)

               Португалия следва да докладва също на Комисията и на Икономическия и финансов комитет съгласно член 10 от Регламент (ЕС) № 473/2013 в съответствие със спецификациите, определени в Делегиран регламент (ЕС) № 877/2013 на Комисията (5). Първият доклад следва да бъде представен до 15 януари 2017 г., а след това доклад следва да се представя на всеки три месеца,

         ПРИЕ НАСТОЯЩОТО РЕШЕНИЕ:
   Член 1
   1.   Португалия трябва да прекрати съществуващата ситуация на прекомерен дефицит до 2016 г.
   2.   През 2016 г. Португалия трябва да намали бюджетния дефицит на 2,5 % от БВП. Тази цел не включва въздействието на прекия ефект от евентуалната подкрепа за банките. Това подобрение на бюджетния дефицит съответства на структурно салдо без промяна спрямо 2015 г. въз основа на прогнозата на Комисията от пролетта на 2016 г. Португалия трябва да използва всички извънредни приходи за по-бързо намаляване на дефицита и дълга.
   3.   В допълнение към икономиите, които вече са включени в прогнозата на Комисията от пролетта на 2016 г., Португалия трябва да приеме и изцяло да изпълни през 2016 г. мерки за консолидация, възлизащи на 0,25 % от БВП. По-специално Португалия трябва изцяло да изпълни мерките за консолидация, заложени в бюджета за 2016 г., включително допълнителния контрол на разходите при възлагането на поръчки за стоки и услуги, подчертан в Програмата за стабилност. Португалия трябва да допълни тези икономии с допълнителни мерки от структурен характер, за да постигне препоръчаното структурно усилие.
   4.   Португалия трябва да има готовност да приеме допълнителни мерки, в случай че настъпят рисковете за бюджетните планове. Мерките за фискална консолидация трябва да осигурят трайно подобрение на бюджетното салдо по начин, който благоприятства икономическия растеж.
   5.   С цел постигане на трайно подобрение на публичните финанси Португалия трябва да прилага строго Закона за бюджетната рамка и Закона за контрол на поетите задължения, както и да подобри в още по-голяма степен събираемостта на приходите и контрола на разходите. Португалия трябва да представи ясен график и да предприеме действия за пълното изчистване на просрочените задължения, да повиши ефикасността на системата на здравеопазването, да намали зависимостта на пенсионната система от бюджетни трансфери, както и да реализира бюджетни икономии при преструктурирането на държавни предприятия.
   Член 2
   Съветът определя 15 октомври 2016 г. като краен срок за Поругалия да предприеме ефективни действия и да представи на Съвета и Комисията доклад за действията, предприети в отговор на настоящото решение. Докладът включва целите за държавните разходи и приходи и дискреционните мерки по отношение както на разходната, така и на приходната част на бюджета, както и информация относно действията, предприети в съответствие с член 1, параграф 5.
   Член 3
   Адресат на настоящото решение е Португалската република.

      Съставено в Брюксел на 8 август 2016 година.

            За Съвета

            Председател

         M. LAJČÁK

      (1)  Регламент (ЕО) № 1467/97 на Съвета от 7 юли 1997 г. за определяне и изясняване на прилагането на процедурата при прекомерен дефицит (ОВ L 209, 2.8.1997 г., стр. 6).

      (2)  Решение за изпълнение 2011/344/ЕС на Съвета от 30 май 2011 г. за предоставяне на финансова помощ за Португалия от страна на Съюза (ОВ L 159, 17.6.2011 г., стр. 88).

      (3)  Всички документи, свързани с процедурата при прекомерен дефицит за Португалия, са достъпни на: http://ec.europa.eu/economy_finance/economic_governance/sgp/deficit/countries/portugal_en.htm

      (4)  Регламент (ЕС) № 473/2013 на Европейския парламент и на Съвета от 21 май 2013 г. относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (ОВ L 140, 27.5.2013, стр. 11).

      (5)  Делегиран регламент (ЕС) № 877/2013 на Комисията от 27 юни 2013 г. за допълнение на Регламент (ЕС) № 473/2013 на Европейския парламент и на Съвета относно общите разпоредби за мониторинг и оценка на проектите за бюджетни планове и за гарантиране на коригирането на прекомерния дефицит на държавите членки в еврозоната (ОВ L 244, 13.9.2013, стр. 23).


title: Решение на Съвета от 4 декември 2006 година за изменение на решението от 27 март 2000 година за упълномощаване на директора на Еuropol да започне преговори по споразуменията с трети страни и структури, необвързани с Европейския съюз (2006/C 311/02)

text:
Важна правна забележка

|

32006D1219(02)

Официален вестник n° C 311 , 19/12/2006 стр. 0010 - 0010

		20061204Решение на Съветаот 4 декември 2006 годиназа изменение на решението от 27 март 2000 година за упълномощаване на директора на Еuropol да започне преговори по споразуменията с трети страни и структури, необвързани с Европейския съюз(2006/C 311/02)СЪВЕТЪТ НА ЕВРОПЕЙСКИЯ СЪЮЗ,като взе предвид член 42, параграф 2, член 10, параграф 4 и член 18 от Конвенцията за създаване на Европейска полицейска служба (Конвенцията за Еuropol) [1],като взе предвид Акта на Съвета от 3 ноември 1998 г. за установяване на правила относно външните отношения на Еuropol с трети страни и структури, необвързани с Европейския съюз [2], и по-специално член 2 от него,като взе предвид Акта на Съвета от 3 ноември 1998 г. за определяне на правилата за приемане от Еuropol на информация от трети страни [3], и по-специално член 2 от него,като взе предвид Акта на Съвета от 12 март 1999 г. за приемане на правила относно предаването на лични данни от Еuropol на трети страни и структури [4], и по-специално членове 2 и 3 от него,като има предвид, че:(1) Оперативните изисквания и необходимостта от ефективна борба с организираните форми на престъпност чрез Еuropol налагат Китай и Лихтенщайн да бъдат включени в списъка на третите страни, с които директорът на Еuropol е упълномощен да започне преговори.(2) Следователно решението на Съвета от 27 март 2000 г. [5] следва да бъде изменено,РЕШИ:Член 1Решението на Съвета от 27 март 2000 г. се изменя, както следва:в член 2, параграф 1, под заглавието "Трети страни" в списъка по азбучен ред се добавят следните държави:- "— Китай";и- "— Лихтенщайн".Член 2Настоящото решение се публикува в Официален вестник на Европейския съюз.Член 3Настоящото решение влиза в сила в деня след приемането му.Съставено в Брюксел на 4 декември 2006 година.За СъветаПредседателL. Luhtanen[1] ОВ C 316, 27.11.1995 г., стр. 2.[2] ОВ C 26, 30.1.1999 г., стр. 19.[3] ОВ C 26, 30.1.1999 г., стр. 17.[4] ОВ C 88, 30.3.1999 г., стр. 1.[5] ОВ C 106, 13.4.2000 г., стр. 1. Решение, последно изменено с Решение 2005/169/ЕО (ОВ L 56, 2.3.2005 г., стр. 14).--------------------------------------------------


title: Решение на Комисията от 29 ноември 2011 година за назначаване на членове на експертната група за технически консултации относно схемата за предлагане на плодове в училищата

text:
               30.11.2011

               BG

               Официален вестник на Европейския съюз

               C 349/7

         РЕШЕНИЕ НА КОМИСИЯТА
   от 29 ноември 2011 година
   за назначаване на членове на експертната група за технически консултации относно схемата за предлагане на плодове в училищата
   2011/C 349/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/986/ЕО от 18 декември 2009 г. за създаване на експертна група за технически консултации относно схемата за предлагане на плодове в училищата (1), и по-специално член 4 от него,
   като има предвид, че:

               (1)

               Комисията създаде група от независими експерти и определи задачите и структурата ѝ с Решение 2009/986/ЕС.

               (2)

               В съответствие с член 4, параграф 2, буква в) от Решение 2009/986/ЕС на интернет страницата на Генерална дирекция „Земеделие и развитие на селските райони“ на Комисията и в Официален вестник на Европейския съюз
                   (2) бе публикувана покана за подаване на кандидатури. Въз основа на тези кандидатури и като спазва изискването за събиране, обработка и публикуване на съответните лични данни съгласно разпоредбите на Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (3) Комисията следва да назначи членове на експертната група измежду специалисти с достатъчен опит,

         РЕШИ:
   Член 1
   1.   С настоящото следните кандидати се назначават за постоянни членове на експертната група с мандат от три години, който може да бъде подновяван, с начало датата на приемане на решението:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Athena Linos

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla.

         2.   С настоящото следните кандидати се назначават за резервни членове на експертната група с мандат от три години, който може да бъде подновяван, с начало датата на приемане на решението:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Vaios Karathanos

               —

               Chrystalleni Lazarou

               —

               Yannis Manios

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Antonia Trichopoulou.

         Член 2
   Настоящото решение влиза в сила в деня на приемането му и се прилага до 31 декември 2014 г.

      Съставено в Брюксел на 29 ноември 2011 година.

            За Комисията

         Dacian CIOLOȘ

            Член на Комисията

      (1)  ОВ L 338, 19.12.2009 г., стр. 99.

      (2)  ОВ C 296, 30.10.2010 г., стр. 25.

      (3)  ОВ L 8, 12.1.2001 г., стр. 1.


title: Решение на Комисията от 28 април 1987 година относно списъка с предприятия в Съединените американски щати, които са одобрени за целите на вноса на прясно месо в Общността

text:
Важна правна забележка

|

31987D0257

Официален вестник n° L 121 , 09/05/1987 стр. 0046 - 0049 специално финландско издание: глава 3 том 23 стр. 0131  специално шведско издание: глава 3 том 23 стр. 0131  специално чешко издание глава 3 том 07 стр. 210  - 213 специално испанско издание глава 3 том 07 стр. 210  - 213 специално унгарско издание глава 3 том 07 стр. 210  - 213 специално литвийско издание глава 3 том 07 стр. 210  - 213 LV.ES глава 3 том 07 стр. 210  - 213 MT.ES глава 3 том 07 стр. 210  - 213 PL.ES глава 3 том 07 стр. 210  - 213 SK.ES глава 3 том 07 стр. 210  - 213 специално словенско издание глава 3 том 07 стр. 210  - 213

		19870428Решение на Комисиятаот 28 април 1987 годинаотносно списъка с предприятия в Съединените американски щати, които са одобрени за целите на вноса на прясно месо в Общността(87/257/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни [1], последно изменена с Директива 87/64/ЕИО [2], и по-специално член 4, параграф 1 и член 18, параграф 1 от нея,като има предвид, че на предприятията в трети страни не може да бъде разрешено да изнасят прясно месо, освен ако същите не отговарят на общите и специални изисквания, определени в Директива 72/462/ЕИО;като има предвид, че в съответствие с член 4, параграф 3 от Директива 72/462/ЕИО, Съединените американски щати са предоставили списък с предприятията, на които да е разрешено да изнасят в Общността;като има предвид, че на базата на първоначална проверка нито едно предприятие не отговаряше задоволително на изискванията и Решение 86/189/ЕИО на Комисията [3] забрани на държавите-членки на равнище Общност да внасят прясно месо от предприятия в Съединените американски щати, като все пак позволи на държавите-членки, чиито национални законодателства разрешаваха това, да не прекъсват съществуващите търговски потоци с предприятията, предложени от американските власти, за период от седем месеца;като има предвид, че след повторна проверка на предприятията преходният режим беше удължен до 29 април 1987 г. с Решение 87/134/ЕИО на Комисията [4], с цел тази дата да съвпада с влизането в сила на изменените правила на Общността; като има предвид, че крайният срок за влизане в Общността на месо от тези предприятия е 22 май 1987 г.;като има предвид, че последващите проверки, извършени съгласно член 5 от Директива 72/462/ЕИО и член 2, параграф 1 от Решение 86/474/ЕИО на Комисията от 11 септември 1986 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни [5] показа, че нивото на хигиената в някои предприятия е било повишено и следователно може да се счита за задоволително;като има предвид, че при тези обстоятелства тези предприятия могат да бъдат включени в един първоначален списък с предприятия, на които е разрешено да изнасят за Общността;като има предвид, че случаят на останалите предприятия, предложени от Съединените американски щати, трябва да бъде преразгледан, като това трябва да стане въз основа на допълнителна информация по отношение на техните хигиенни стандарти и тяхната възможност да се адаптират бързо към законодателството на Общността;като има предвид, че междувременно, с цел да се избегне всякакво рязко прекъсване на съществуващите търговски потоци, на тези предприятия може да бъде временно разрешено от 29 април 1987 г. да изнасят прясно месо към онези държави-членки, които са готови да го приемат;като има предвид, че следователно ще е необходимо настоящото решение да се преразгледа и, ако е необходимо, да се измени с оглед на предприетите мерки в тази насока и на направените подобрения;като има предвид, че мерките, предвидени в настоящото решение, са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 11. Предприятията в Съединените американски щати, посочени в приложението, се одобряват за целите на вноса на прясно месо в Общността в съответствие с горепосоченото приложение.2. Вносът от предприятията, посочени в приложението, остава предмет на ветеринарните разпоредби на Общността, които са установени другаде.Член 2Без да се засягат разпоредбите на Решение 86/189/ЕИО от 29 април 1987 г., държавите-членки могат да разрешават внос на прясно месо от предприятията, които попадат в списъка, който Комисията изпраща на държавите-членки.Член 3Държавите-членки забраняват вноса на прясно месо от предприятия, различни от посочените в членове 1 или 2.Член 4Настоящото решение се преразглежда и, ако е необходимо, се изменя преди 31 декември 1987 г.Член 5Адресати на настоящото решение са държавите-членки.Съставено в Брюксел на 28 април 1987 година.За КомисиятаFrans AndriessenЗаместник-председател[1] ОВ L 302, 31.12.1972 г., стр. 28.[2] ОВ L 34, 5.2.1987 г., стр. 52.[3] ОВ L 140, 27.5.1986 г., стр. 30.[4] ОВ L 51, 20.2.1987 г., стр. 55.[5] ОВ L 279, 30.9.1986 г., стр. 55.--------------------------------------------------19870428ПРИЛОЖЕНИЕСПИСЪК НА ПРЕДПРИЯТИЯТАНомер на одобрение | Предприятие/Адрес | Категория [1] |К | Т | ХС | МЕРД | О/К | С | МЕ | СЗ |1-30 | New Orleans Inspection Service Inc., New Orleans, LA | | | x | | | | | [2] |1-113 | US Cold Storage, Philadelphia, PA | | | x | | | | | [2] |1-149 | C W Storage, Albany, NY | | | x | | | | | [2] |1-162 | Americold, Fogelsville, PA | | | x | | | | | [2] |1-183 | Blue Grass Inspection Service, Philadelphia, PA | | | x | | | | | [2] |1-195 | Rosenberger's Cold Storage Inc., Hatfield, PA | | | x | | | | | [2] |1-305 | Georgia Ports Authority, Savannah, GA | | | x | | | | | [2] |1-320 | South Carolina State Ports Authority, North Charleston, SC | | | x | | | | | [2] |1-333 | Diamond Distribution Center, Newark, DE | | | x | | | | | [2] |1-335 | Service Cold Storage, Miami, FL | | | x | | | | | [2] |1-346 | Primliks, Miami, FL | | | x | | | | | [2] |382G | Smithfield Packing Co., Norfolk, VA | | | x | | | | | [2] |413 | Lundy Packing, Clinton, NC | x | x | | | | x | | |511 | Rocco Further Processing, Timberville, VA | x | x | | | x | | | |553 | Standard Meat Co., Forth Worth, TX | | x | | x | | | | |589 | United Beef Co. Inc., Boston, MA | | x | | x | | | | |E-713 | Central Nebraska Packing Inc., North Platte, NE | x | x | | | | | x | |1198 | Omaha Steaks International Inc., Omaha, NE | | x | | x | | x | | |2444 | Strauss Bros Packing Co. Inc., Hales Corners, WI | x | x | | x | | | | |3001 | Capitol Cold Storage, San Antonia, TX | | | x | | | | | [2] |3056 | Termicol Inc., Wallula, WA | | | x | | | | | [2] |3131 | Worthington Freezer Warehouse Company, Worthington, MN | | | x | | | | | [2] |3136 | Fairmont Refrigerated Service Co., Fairmont, MN | | | x | | | | | [2] |3149 | L & B Corporation, Des Moines, IA | | | x | | | | | [2] |3150 | Beatrice Cold Storage Warehouse, Denver, CO | | | x | | | | | [2] |3158 | Freezer Services Inc., Amarillo, TX | | | x | | | | | [2] |3161 | United Monument Refrigeration Service, Indianapolis, IN | | | x | | | | | [2] |3164 | Americold Corporation, Boston, MA | | | x | | | | | [2] |3170 | Logansport Refrig Services, Logansport, IN | | | x | | | | | [2] |3190 | American Freezer Services Inc., Fremont, NE | | | x | | | | | [2] |3198 | L & B Corporation, Denison, IA | | | x | | | | | [2] |3215 | Napoleon Warehouse Inc., Napoleon, OH | | | x | | | | | [2] |3216 | Freezer Services Inc. of Texas, Garden City, KS | | | x | | | | | [2] |3229 | Iowa Beef Processors Inc., Emporia, KS | | | x | | | | | [2] |3245 | United Refrigerated Services, Marshall, MO | | | x | | | | | [2] |3256 | Nobel Inc., Denver, CO | | | x | | | | | [2] |3261 | Rosenberger's Cold Storage Inc., Hatfield, PA | | | x | | | | | [2] |3273 | Central Nebraska Packing Inc., North Platte, NE | | | x | | | | | [2] |3338 | Millard Warehouse, Iowa City, IA | | | x | | | | | [2] |3363 | Millard Warehouse (L & B Corp), Friona, TX | | | x | | | | | [2] |3396 | Americold, Bettendorf, IA | | | x | | | | | [2] |3398 | Millard Warehouse, Grand Island, NE | | | x | | | | | [2] |3407 | Bell Cold Storage, St Paul, MN | | | x | | | | | [2] |3475 | Atlas Warehouse Cold Storage, Green Bay, WI | | | x | | | | | [2] |3512 | Inland Storage Dist Center, Kansas City, KS | | | x | | | | | [2] |3552 | Cloverleaf Cold Storage Co. (No 2), Sioux City, IA | | | x | | | | | [2] |3562 | L & B Corporation, Lincoln, NE | | | x | | | | | [2] |3610 | Millard Cold Storage, Dodge City, KS | | | x | | | | | [2] |3688 | Newport St Paul Cold Storage, Newport, MN | | | x | | | | | [2] |3722 | Des Moines Cold Storage Co. Inc., Des Moines, IA | | | x | | | | | [2] |3738 | Artesian Ice and Cold Storage Co., St Joseph, MO | | | x | | | | | [2] |3747 | Nordic Warehouses Inc., Benson, NC | | | x | | | | | [2] |3748 | Sioux City Cold Storage, Sioux City, IA | | | x | | | | | [2] |3854 | Merchants Refrigerating Co., Vinita Park, MO | | | x | | | | | [2] |3860 | Central Storage and Warehouse Inc., Eau Claire, WI | | | x | | | | | [2] |3871 | York Cold Storage Co., York, NE | | | x | | | | | [2] |3910 | United States Cold Storage, East Peoria, IL | | | x | | | | | [2] |3935 | Millard Warehouse, Omaha, NE | | | x | | | | | [2] |3942 | Wilkerson Cold Storage, Lubbock, TX | | | x | | | | | [2] |E-4816 | Great Western Meat Co., Morton, TX | x | x | | | | | x | |6543 | Savannah Cold Storage, Savannah, GA | | | x | | | | | [2] |E-8861 | Amfran Packing Co., Plainfield, CT | x | x | | | | | x | |8904 | Bell Cold Storage, St Paul, MN | | | x | | | | | [2] |E-9910 | Cavalier Export Co., Evington, VA | x | x | | | | | x | |[1] Ккланици,Ттранжорни,ХСхладилни складове,МЕРДмесо от животни от рода на едрия рогат добитък,О/Ковче/козе месо,Ссвинско месо,МЕмесо от еднокопитни,СЗспециални забележки[2] Само за складиране на месо, вече окончателно опаковано в одобрени кланици или транжорни.--------------------------------------------------


title: 2010/480/ОВППС: Решение EUMM Georgia/1/2010 на Комитета по политика и сигурност от 3 септември 2010 година за удължаването на мандата на ръководителя на мисията за наблюдение на Европейския съюз в Грузия, EUMM Georgia

text:
               4.9.2010

               BG

               Официален вестник на Европейския съюз

               L 234/16

         РЕШЕНИЕ EUMM Georgia/1/2010 НА КОМИТЕТА ПО ПОЛИТИКА И СИГУРНОСТ
   от 3 септември 2010 година
   за удължаването на мандата на ръководителя на мисията за наблюдение на Европейския съюз в Грузия, EUMM Georgia
   (2010/480/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2008/736/ОВППС на Съвета от 15 септември 2008 г. относно мисията за наблюдение на Европейския съюз в Грузия, EUMM Georgia (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Съвместно действие 2008/736/ОВППС Съветът оправомощи Комитета по политика и сигурност (по-нататък „КПС“), в съответствие с член 38 от Договора, да взема съответните решения с цел упражняване на политическия контрол и стратегическото ръководство на мисията за наблюдение на Европейския съюз в Грузия, EUMM Georgia (по-нататък „EUMM Georgia“), включително решението за назначаване на ръководител на мисията.

               (2)

               На 16 септември 2008 г., по предложение на генералния секретар/върховен представител, КПС с Решение EUMM /1/2008 (2) назначи г-н Hansjörg HABER за ръководител на мисията EUMM Georgia до 15 септември 2009 г.

               (3)

               На 31 юли 2009 г., по предложение на генералния секретар/върховен представител, КПС прие Решение EUMM Georgia/1/2009 (3) за удължаване на мандата на г-н Hansjörg HABER като ръководител на мисията EUMM Georgia до 15 септември 2010 г.

               (4)

               На 30 юни 2010 г. върховният представител на Съюза по въпросите на външните работи и политиката на сигурност предложи на КПС да удължи мандата на г-н Hansjörg HABER като ръководител на мисията EUMM Georgia за още една година, а именно до 15 септември 2011 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Hansjörg HABER като ръководител на мисията за наблюдение на Европейския съюз в Грузия, EUMM Georgia се удължава до 15 септември 2011 г.
   Член 2
   Настоящото решение влиза в сила в деня на приемането му.

      Съставено в Брюксел на 3 септември 2010 година.

            За Комитета по политика и сигурност

            Председател

         W. STEVENS

      (1)  ОВ L 248, 17.9.2008 г., стp. 26.

      (2)  ОВ L 319, 29.11.2008 г., стр. 79.

      (3)  ОВ L 214, 19.8.2009 г., стр. 40.


title: Решение на Съвета от 9 март 1998 година относно сключването, от името на Европейската общност, на Конвенцията на Организацията на обединените нации за борба с опустиняването в страни, сериозно засегнати от засушаване и/или опустиняване, по-специално в Африка

text:
Важна правна забележка

|

31998D0216

Официален вестник n° L 083 , 19/03/1998 стр. 0001 - 0002 специално чешко издание глава 11 том 28 стр. 141  - 142 специално испанско издание глава 11 том 28 стр. 141  - 142 специално унгарско издание глава 11 том 28 стр. 141  - 142 специално литвийско издание глава 11 том 28 стр. 141  - 142 LV.ES глава 11 том 28 стр. 141  - 142 MT.ES глава 11 том 28 стр. 141  - 142 PL.ES глава 11 том 28 стр. 141  - 142 SK.ES глава 11 том 28 стр. 141  - 142 специално словенско издание глава 11 том 28 стр. 141  - 142

		19980309Решение на Съветаот 9 март 1998 годинаотносно сключването, от името на Европейската общност, на Конвенцията на Организацията на обединените нации за борба с опустиняването в страни, сериозно засегнати от засушаване и/или опустиняване, по-специално в Африка(98/216/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130с, параграф 4 и член 130ш, във връзка с първото изречение на член 228, параграф 2 и параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че Комисията участва от името на Общността в преговорите по подготовката на международна конвенция за борба с опустиняването в съответствие с мандата, който ѝ бе възложен от Съвета;като има предвид, че Конвенцията бе подписана от името на Общността на 14 октомври 1994 г. в Париж;като има предвид, че целта на тази конвенция е да се бори с опустиняването и да смекчи последиците от засушаването в онези страни, които са тежко засегнати от засушаване и/или опустиняване, по-специално в Африка, посредством ефективни действия на всички нива, подкрепени с международни споразумения за сътрудничество и партньорство, в рамките на интегриран подход, с оглед да се допринесе за постигането на устойчиво развитие в засегнатите области;като има предвид, че опустиняването е основен проблем на околната среда, причинен от сложни взаимодействия на физични, биологични, политически, социални, културни и икономически фактори;като има предвид, че Общността е приела мерки, включително законодателни актове, и е подкрепила инициативи в областите, регулирани от Конвенцията, и че е нейно задължение да потвърди и да изпълни поетите от нея самата ангажименти в тази област на международно ниво;като има предвид, че политиката на Общността в областта на околната среда допринася за насърчаването, на международно ниво, на мерки, предназначени за разрешаване на регионалните или глобални проблеми на околната среда, включително опустиняването;като има предвид, че политиката на Общността в областта на сътрудничеството за развитие насърчава устойчивото икономическо и социално развитие на развиващите се страни, и по-специално на най-необлагодетелстваните сред тях, а така също и премахването на бедността в развиващите се страни, две цели, преследвани също така и от Конвенцията;като има предвид, че Конвенцията включва разпоредби, които да спомогнат за провеждането на инициативи за защита на околната среда посредством борба с опустиняването в северното Средиземноморие; като има предвид, че поради това такива мерки ще спомогнат за разрешаването на регионални проблеми на околната среда;като има предвид, че политиката на Общността в областта на научните и технически проучвания значително допринася за опазването на околната среда и в борбата с опустиняването, а именно чрез нейните специални програми за научно и техническо сътрудничество с трети страни, а също и чрез дейностите за глобална промяна, съдържащи се в програмата за околната среда и климата;като има предвид, че сключването на Конвенцията може да се вземе под внимание за бъдещето приемане на мерки, свързани със специални инициативи в областта на икономическото и социално развитие;като има предвид, че съгласно техните съответни сфери на компетентност, Общността и държавите-членки си сътрудничат с трети страни и съответните международни организации;като има предвид, че всички държави-членки вече са сключили Конвенцията чрез депозиране на техните ратификационни инструменти;като има предвид, че сключването на Конвенцията от Общността ще спомогне да се постигнат целите, определени в членове 130а, 130б и 130ф от Договора,РЕШИ:Член 1Конвенцията на Организацията на обединените нации за борба с опустиняването в онези страни, които са сериозно засегнати от засушаване и/или опустиняване, по-специално в Африка, се одобрява с настоящото от името на Общността.Пълният текст на Конвенцията и на декларацията за компетентност, предвидена в член 34, параграфи 2 и 3 от тази конвенция, са приложени към настоящото решение.Член 2Председателят на Съвета с настоящото се упълномощава да определи лицето/ата, оправомощено/и да депозира/т инструмента за ратификация на Конвенцията при генералния секретар на Организацията на обединените нации, в съответствие с член 34 от Конвенцията.Това/тези лице/а по същото време депозира/т декларацията за компетентност, приложена към настоящото решение.Член 3Позицията, която трябва да бъде възприета от Общността на Конференцията на страните, когато този орган е призован да приеме решения, които имат правно действие, се приема от Съвета, действащ с квалифицирано мнозинство по предложение на Комисията.По време на Конференцията на страните Общността се представлява от Комисията по въпросите, които са компетентността на Общността.Член 4Настоящото решение се публикува в Официален вестник на Европейските общности.Съставено в Брюксел на 9 март 1998 година.За СъветаПредседателG. Brown[1] ОВ C 299, 30.9.1997 г., стр. 1.[2] ОВ C 339, 10.11.1997 г.--------------------------------------------------